**กองบังคับการปกครอง โรงเรียนนายร้อยตำรวจ** (อังกฤษ: Police Cadet Division) เป็นหน่วยงานระดับ กองบังคับการ ในสังกัดโรงเรียนนายร้อยตำรวจ

กองบังคับการปกครอง มีหน้าที่ปกครองบังคับบัญชา ดูแล อบรมหล่อหลอม และให้คำแนะนำปรึกษาแก่ นักเรียนนายร้อยตำรวจทุกชั้นปี นักเรียนอบรม นักเรียนเตรียมทหารในส่วนของสำนักงานตำรวจแห่งชาติ

โครงสร้างส่วนราชการของกองบังคับการปกครอง
----------------------------------------

นายตำรวจปกครองในเครื่องแบบเต็มยศทำหน้าที่ถวายความปลอดภัยในพระราชพิธีพระราชทานเพลิงพระศพสมเด็จพระเจ้าพี่นางเธอเจ้าฟ้ากัลยาณิวัฒนาฯ
* ฝ่ายอำนวยการ (หน่วยระดับกองกำกับการ)

* ฝ่ายปกครอง 1 เป็นหน่วยระดับกองกำกับการ มีหัวหน้าหน่วยงานคือ ผู้กำกับการ ฝ่ายปกครอง 1

มีหน้าที่ปกครองบังคับบัญชา ดูแล อบรมหล่อหลอม และให้คำแนะนำปรึกษาแก่ นักเรียนนายร้อยตำรวจชั้นปีที่ 1-4
**กองร้อยที่ 1** ฝ่ายปกครอง 1 มีผู้บังคับกองร้อย กองร้อยที่ 1 (ตำแหน่งเทียบสารวัตร) เป็นหัวหน้า
มีหน้าที่ปกครองบังคับบัญชา ดูแล อบรมหล่อหลอม และให้คำแนะนำปรึกษาแก่ นักเรียนนายร้อยตำรวจชั้นปีที่ 1
สีประจำกองร้อย คือ สีฟ้า คติพจน์ประจำกองร้อยคือ **"ขันตีอุตสาหะ"** คือการปลูกฝังให้เรียนรู้และอดทนต่อความลำบากตรากตรำ และอดทนต่อความเจ็บใจ เพื่อสร้างความฉลาดทางอารมณ์ (EQ) และความฉลาดในการเผชิญปัญหาอุปสรรคของชีวิต(AQ)
**กองร้อยที่ 2** ฝ่ายปกครอง 1 มีผู้บังคับกองร้อย กองร้อยที่ 2 (ตำแหน่งเทียบสารวัตร) เป็นหัวหน้า
มีหน้าที่ปกครองบังคับบัญชา ดูแล อบรมหล่อหลอม และให้คำแนะนำปรึกษาแก่ นักเรียนนายร้อยตำรวจชั้นปีที่ 2
สีประจำกองร้อย คือ สีเหลือง คติพจน์ประจำกองร้อยคือ **"วิจัยกรณี"** คือการปลูกฝังให้เป็นผู้มีความคิดใคร่ครวญ ใตร่ตรอง ใช้ปัญญาวินิจฉัยแก้ไขปัญหา
**กองร้อยที่ 3** ฝ่ายปกครอง 1 มีผู้บังคับกองร้อย กองร้อยที่ 3 (ตำแหน่งเทียบสารวัตร) เป็นหัวหน้า
มีหน้าที่ปกครองบังคับบัญชา ดูแล อบรมหล่อหลอม และให้คำแนะนำปรึกษาแก่ นักเรียนนายร้อยตำรวจชั้นปีที่ 3
สีประจำกองร้อย คือ สีม่วง คติพจน์ประจำกองร้อยคือ **"รักษ์วินัย"** คือการปลูกฝังให้เป็นผู้มีจิตสำนึกในการรักษาความมิวันัยในตนเอง วินัยต่อส่วนรวม ทั้งต่อหน้า และลับหลัง
**กองร้อยที่ 4** ฝ่ายปกครอง 1 มีผู้บังคับกองร้อย กองร้อยที่ 4 (ตำแหน่งเทียบสารวัตร) เป็นหัวหน้า
มีหน้าที่ปกครองบังคับบัญชา ดูแล อบรมหล่อหลอม และให้คำแนะนำปรึกษาแก่ นักเรียนนายร้อยตำรวจชั้นปีที่ 4
สีประจำกองร้อย คือ สีเขียว คติพจน์ประจำกองร้อยคือ **"เกียรติศักดิ์"** คือการปลูกฝังให้เป็นผู้มีเกียรติศักดิ์ในตนเอง รักษาเกียรติยศ รักษาคุณงามความดีทั้งต่อหน้า และลับหลัง ทั้งในหน้าที่การงาน ครอบครัว ชีวิตส่วนตัว และความรับผิดชอบต่อสังคม
เมื่อรวมคติพจน์ทั้ง 4 ชั้นปี คือ **"เกียรติศักดิ์ รักษ์วินัย วิจัยกรณี ขันตีอุตสาหะ"** ถือเป็นกุศโลบายในการอบรมปลูกฝังให้นักเรียนนายร้อยตำรวจ เป็นผู้มีคุณสมบัติครบถ้วน สำหรับการเป็นนายตำรวจสัญญาบัตรที่ดี ตามที่สังคมและประชาชนต้องการ
นายตำรวจปกครองในเครื่องแบบเต็มยศทำหน้าที่ถวายความปลอดภัยในพระราชพิธีพระราชทานเพลิงพระศพสมเด็จพระเจ้าพี่นางเธอเจ้าฟ้ากัลยาณิวัฒนาฯ
* ฝ่ายปกครอง 2 เป็นหน่วยระดับกองกำกับการ มีหัวหน้าหน่วยงานคือ ผู้กำกับการ ฝ่ายปกครอง 2

มีหน้าที่ปกครองบังคับบัญชา ดูแลอบรม และให้คำแนะนำปรึกษาแก่ นักเรียนอบรมหลักสูตรต่างๆ
* ฝ่ายปกครอง 3 เป็นหน่วยระดับกองกำกับการ มีหัวหน้าหน่วยงานคือ ผู้กำกับการ ฝ่ายปกครอง 3

มีหน้าที่ปกครองบังคับบัญชา ดูแล อบรมหล่อหลอม และให้คำแนะนำปรึกษาแก่ นักเรียนเตรียมทหาร ในส่วนของสำนักงานตำรวจแห่งชาติ
โดยฝ่ายปกครอง 3 ปฏิบัติหน้าที่อยู่ ณ กองบังคับการกรมนักเรียน โรงเรียนเตรียมทหาร อ.บ้านนา จ.นครนายก

ผู้ดำรงตำแหน่ง ผู้กำกับการฝ่ายปกครอง 3 (ยศพันตำรวจเอก) ทำหน้าที่เป็น รองผู้บังคับการกรมนักเรียน โรงเรียนเตรียมทหาร
ผู้ดำรงตำแหน่ง รองผู้กำกับการฝ่ายปกครอง 3 (ยศพันตำรวจโท)ทำหน้าที่เป็น ผู้บังคับกองพัน ของกองบังคับการกรมนักเรียน โรงเรียนเตรียมทหาร
* ฝ่ายกิจกรรมนักเรียน เป็นหน่วยระดับกองกำกับการ มีหัวหน้าหน่วยงานคือ ผู้กำกับการฝ่ายกิจกรรมนักเรียน

มีหน้าที่รับผิดชอบในการดำเนินกิจกรรมบางกิจกรรมในหลักสูตร และกิจกรรมเสริมหลักสูตรต่างๆ และรวมถึงกิจกรรมชมรม ของนักเรียนนายร้อยตำรวจ
ภาพหมู่นายตำรวจปกครองในเครื่องแบบครึ่งยศสำหรับการสวนสนามในวันตำรวจฯ

นายตำรวจปกครอง
--------------

ได้แก่ผู้ที่ดำรงตำแหน่ง ดังต่อไปนี้

* ผู้บังคับการ กองบังคับการปกครอง
* รองผู้บังคับการ กองบังคับการปกครอง
* ผู้กำกับการ ฝ่ายปกครอง 1-3
* รองผู้กำกับการ ฝ่ายปกครอง 1-3
* ผู้บังคับกองร้อย ฝ่ายปกครอง 1-3
* ผู้บังคับหมวด ฝ่ายปกครอง 1-3

รวมถึงข้าราชการตำรวจสัญญาบัตร ที่ได้รับคำสั่งให้มาทำหน้าที่ในตำแหน่งดังกล่าว เรียกโดยรวมว่า **"นายตำรวจปกครอง"** หรือ **"นายตำรวจฝ่ายปกครอง"**

แหล่งข้อมูลอื่น
---------------

* เวปไซต์กองบังคับการปกครอง เก็บถาวร 2010-08-03 ที่ เวย์แบ็กแมชชีน
* เวปไซต์นายตำรวจปกครอง เก็บถาวร 2010-03-29 ที่ เวย์แบ็กแมชชีน
* รวมภาพภารกิจและการทำกิจกรรมต่างๆของนายตำรวจปกครอง เก็บถาวร 2010-07-04 ที่ เวย์แบ็กแมชชีน